Publication: Magyar Közlöny
Issue: MK-2000-88 (Year: 2000, Number: 88)
Era: 1990-2004
Section: megtartott ülésén a 119/1998. (VIII. 17.) Ökh. számú határozatot hozta: Pálfa községi Önkormányzat Képviselő-testülete ... alatti lakos rendszeres szociális segélyre irányuló kérelmét elutasítja azzal, hogy helyette szeptember hónaptól
Paragraph Index: 741

megtartott ülésén a 119/1998. (VIII. 17.) Ökh. számú határozatot hozta: Pálfa községi Önkormányzat Képviselő-testülete ... alatti lakos rendszeres szociális segélyre irányuló kérelmét elutasítja azzal, hogy helyette szeptember hónaptól munkát kínál fel.” Az állampolgári jogok országgyűlési biztosa általános helyettese megállapította, hogy a jövedelempótló támogatás megszüntetésére a jogszabályoknak megfelelően került sor. Megállapította azonban azt is, hogy az önkormányzat nem a jogszabályoknak megfelelően járt el a rendszeres szociális segély iránti kérelemmel kapcsolatban hozott határozat közlése során. Az állampolgári jogok országgyűlési biztosa általános helyettese megállapította, hogy a közigazgatási határozat érvényességi feltétele a határozat közlése, a döntés tartalmáról szóló tájékoztatás nem minősül közlésnek. A közlés elmaradásával sérült a panaszos jogorvoslathoz való joga, hiszen a tájékoztató levél nem tartalmaz erre vonatkozó figyelmeztetést, tájékoztatást. Az állampolgári jogok országgyűlési biztosa általános helyettese a feltárt visszásság orvoslása érdekében kezdeményezte, hogy az önkormányzat vizsgálja meg, a panaszos jogosult-e rendszeres szociális segélyre és az Áe. által a kérelmek elintézésére előírt szabályok szerint járjon el. Az önkormányzat az ajánlást elfogadta és ígéretet tett a jogszabályok jövőbeni betartására. A panaszos a vizsgálat idején közhasznú foglalkoztatottként dolgozott, ezért az önkormányzat rendszeres szociális segélyben részesíteni nem tudta. 2000/88/II. szám OBH 8816/1997. Az Alkotmány 2. §-ában deklarált jogállamisággal és a 64. §-ban foglalt panaszhoz való joggal összefüggésben visszásságot okoz, ha a hatóság a közérdekű bejelentés elbírálásáról a bejelentőt értesíti ugyan, de állásfoglalásának indokait nem közli. Teljes szöveg: 3.2. alfejezetben. OBH 9090/1997. I. A megyei közgyűlés elnöke a jogbiztonság alkotmányos elvéből eredő tisztességes eljáráshoz való joggal [Alkotmány 2. §

Source: https://magyarkozlony.hu/hivatalos-lapok/63892c428cf7f1b210cc6c71652ac2f56b85705e/dokumentumok/98a4f1bd82a98352d2f45a14582d24042e49826a/letoltes